[{"text_idx": "#000000", "text": "Ymchwilio ein gwaith yn o\u0302l ein chwe thema allweddol"}, {"text_idx": "#000002", "text": "Aelodau ein bwrdd a\u2019n cymrodyr\n100 mlynedd o ddysgu a gwaith"}, {"text_idx": "#000005", "text": "Nawdd Cymdeithasol a Chredyd Cynhwysol"}, {"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000010", "text": "Tudalen Saesneg, Mathemateg a Digidol"}, {"text_idx": "#000011", "text": "Diwrnod Sgiliau ar gyfer Gwaith"}, {"text_idx": "#000016", "text": "Mae\u2019r teulu, ei fam-gu, Alex Smith, ei ewythr Josey Smith a\u2019i fodrybedd Laura Smith a Naomi Smith-Lloyd, wedi cwblhau iBSL Lefel 1 a Lefel 2 ac maen nhw\u2019n bwriadu symud ymlaen i Lefel 3. Diolch i\u2019w hymroddiad i ddysgu BSL a dysgu mwy am ddiwylliant pobl fyddar, mae Krsna, sydd nawr yn naw oed, yn rhan gyflawn o bob agwedd ar fywyd y teulu."}, {"text_idx": "#000017", "text": "Roedd rhieni Krsna eisiau iddo gael ei drochi yn niwylliant pobl fyddar o oed cynnar. Dechreuon nhw ddysgu BSL pan oedd e\u2019n fabi ac fe lwyddon nhw i drefnu iddo dreulio amser gyda phobl fyddar eraill yn eitha\u2019 cyflym. \u201cDoes dim modd i unrhyw blentyn ddod yn rhugl mewn iaith oni bai ei fod yn gallu cael profiad o\u2019r iaith honno\u2019n cael ei defnyddio\u2019n rhugl o\u2019i gwmpas. Roedd yn bwysig iawn i ni allu cyfathrebu\u2019n llawn gydag e, ei gynnwys mewn sgyrsiau teuluol a\u2019i helpu gyda BSL.\u201d"}, {"text_idx": "#000018", "text": "Fe wnaethant ddysgu BSL eu hunain gartref gan ddefnyddio llyfrau ac adnoddau ar-lein. Pan gafodd dosbarthiadau lefel mynediad wedi eu sybsideiddio eu sefydlu yn lleol, fel rhan o\u2019r rhaglen Dysgu Bro, wnaethon nhw ddim oedi cyn cofrestru. Aeth y fam-gu, Alex, yn ei blaen: \u201cGall dysgu BSL fod yn ddrud iawn felly rydyn ni\u2019n teimlo\u2019n hynod ddiolchgar am y cyfle hwn. Pe bai mwy o gyllid ar gael, byddai mwy o deuluoedd yn gallu cefnogi aelodau o\u2019r teulu sy\u2019n fyddar drwy ddysgu BSL."}, {"text_idx": "#000019", "text": "Ers cwblhau\u2019r cwrs, mae Josey, sy\u2019n ewythr i Krsna, wedi defnyddio ei sgiliau BSL i wirfoddoli. Meddai: \u201cAr y dechrau, roeddwn i\u2019n nerfus am ddechrau\u2019r cwrs, ond mae fy hyder wedi gwella\u2019n aruthrol ac erbyn hyn dwi\u2019n benderfynol o barhau a chwblhau\u2019r cymhwyster Lefel 3. ynddi na Saesneg llafar.\u201d"}, {"text_idx": "#000020", "text": "Mae modrybedd Krsna, Naomi a Laura, wedi gweithio\u2019n galed er mwyn cynnwys pobl fyddar mewn gwyliau maen nhw\u2019n eu trefnu. Dywedodd y ddwy: \u201cMae pobl fyddar dan anfantais fawr yn y gymuned o bobl sy\u2019n clywed. Rydyn ni\u2019n credu y dylai pawb ddysgu BSL; mae dysgu iaith fel oedolyn yn her ond byddwn yn ei argymell i unrhyw un."}, {"text_idx": "#000021", "text": "Dywedodd Alex, oedd yn gweithio fel tiwtor, \u201cMae unrhyw fath o ddysgu yn eich ehangu ac yn helpu i\u2019ch gwneud yn berson mwy cyflawn. Dwi\u2019n deall y pwysau sy\u2019n dod o orfod dysgu a gwneud asesiadau o amgylch bywyd teuluol yn llawer gwell nawr nag oeddwn i o\u2019r blaen. Rydyn ni wedi dod yn ffrindiau da gyda\u2019r bobl eraill oedd yn dysgu gyda ni, ond yn bwysicaf oll rydyn ni\u2019n gallu cyfathrebu a\u0302 Krsna.\u201d"}]